V období od septembra do novembra pracovníci Regionálnej rozvojovej agentúry Turiec s podporou Ministerstva dopravy, výstavby a regionálneho rozvoja SR monitorovali 53 samospráv v okrese Žilina, 43 samospráv v okrese Martin a 26 v okrese Turčianske Teplice. Monitoring rozvojových plánov bol vykonávaný elektronicky aj fyzicky. Z celkového počtu 122 samospráv má svoje rozvojové plány zverejnených 116 samospráv. Pri fyzickom monitoringu boli rôzne zámery samospráv aj prekonzultované.
Najčastejšia požiadavka v rozvojových plánoch sa týka obnovy obecných budov, miestnych komunikácii a verejných priestranstiev. Pozitívne možno hodnotiť, že rozvojové plány obcí vychádzajú z reálnych potrieb, boli pri pracovaní konzultované aj s občanmi a prešli schvaľovaním v obecných zastupiteľstvách. Samosprávy tak urobili dôležitý krok pre čerpanie eurofondov a budúcu realizáciu svojich zámerov.
Pozitívnym príkladom v rámci rozvojových zámerov je Združenie obcí Mikroregión Terchovská dolina, ktorá združuje 17 obcí a má vypracovaný spoločný Program hospodárskeho a sociálneho rozvoja na roky s výhľadom do roku 2023. Vo všetkých troch okresoch, samosprávy okrem individuálnych rozvojových plánov spájajú svoje zámery do lokálnych združení a tým komplexnejšie riešia potreby a záujmy svojich občanov. Pozitívnymi príkladmi sú miestne akčné skupiny, ktoré môžu získať pre svoje zámery približne 1,6 milióna eur rámci Programu rozvoja vidieka.